
REPUBLIKA HRVATSKA
DUBROVAČKO-NERETVANSKA ŽUPANIJA
OPĆINA MLJET
Općinski načelnik

KLASA: 	240-03/25-01/04
UR. BROJ:	2117-03-25-1
Babino Polje, 	05,06.2025. 

Na temelju članka 17. Zakona o sustavu civilne zaštite (Narodne novine 82/15, 118/18, 31/20, 20/21 i 114/22), članka 7. Pravilnika o smjernicama za izradu procjene rizika od katastrofa i velikih nesreća za područje Republike Hrvatske i jedinica lokalne i područne (regionalne) samouprave (Narodne novine 65/16), članka 3. i članka 9. Smjernicama za izradu procjene rizika od velikih nesreća za područje Dubrovačko-neretvanske županije od 14. veljače 2017. godine (Klasa: 810-01/16-01/15, Ur. broj: 2117/1-01-17-04) i članka 53. stavak 1. točka 30.. Statuta Općine Mljet (Službeni glasnik Općine Mljet broj 2/21 i 5/21-ispravak), Općinski načelnik Općine Mljet dana 05. lipnja 2025. godine donosi

O   D   L   U   K   U
o postupku izrade Procjene rizika od velikih nesreća za područje Općine Mljet i osnivanju Radne skupine za izradu Procjene rizika od velikih nesreća za područje Općine Mljet
(130/2025-PAO)

Članak 1.
[bookmark: _Hlk78794993]	Ovom Odlukom uređuje se postupak izrade Procjene rizika od velikih nesreća na području Općine Mljet (u daljnjem tekstu: Procjena), osniva Radna skupina za izradu Procjene rizika, te određuje koordinator, nositelji i izvršitelji izrade Procjene rizika.

Članak 2.
	Postupak izrade Procjene propisan je Smjernicama za izradu procjene rizika od velikih nesreća za područje Dubrovačko-neretvanske županije od 14. veljače 2017. godine (Klasa: 810-01/16-01/15, Ur. broj: 2117/1-01-17-04). 

	Identifikacija prijetnji za područje Mljet, a koja će služiti kao registar rizika, izvršena je prilikom izrade Procjene rizika od velikih nesreća za područje Općine Mljet, svibanj 2018. te će se uskladiti s Procjenom rizika od katastrofa za Republiku Hrvatsku.
	Postupak izrade Procjene rizika obuhvaća primjenu metodologije za izradu Procjene rizika, korištenje uputa za izradu svakog pojedinog scenarija, izradu matrica i karata rizika i prijetnji, analizu sustava civilne zaštite te vrednovanje rizika.

Članak 3.
Nositelji izrade Procjene rizika je Općinski načelnik Općine Mljet, a koordinator u postupku izrade Procjene rizika je načelnik Stožera civilne zaštite Općine Mljet.

Članak 4.
	Osniva se Radna skupina za izradu Procjene rizika u koju se imenuju:
1. Mario Dabelić, načelnik Stožera civilne zaštite Općine Mljet kao koordinator i voditelj Radne skupine,
2. Antonia nusskern Lazo, predstavnik općeg upravnog odjela
3. Nikola Kralj, predstavnik vatrogastva i član stožera CZ


Članak 5.
	Obaveze Radne skupine:
· prikupljanje podataka za analizu i vrednovanje rizika,
· sudjelovanje u izradi scenarija za određene rizike,
· sudjelovanje u analizi i vrednovanju identificiranih rizika,
· kontaktiranje s nadležnim tijelima državne uprave i pravnim osobama u svrhu prikupljanja podataka za analiziranje i vrednovanje rizika,
· utvrđivanje Nacrta Procjene rizika, 

Članak 6.
	Za potrebe izrade Procjene rizika angažiran je ovlaštenik za prvu grupu stručnih poslova u području planiranja civilne zaštite, u svojstvu konzultanta temeljem članka 7. Pravilnika o smjernicama za izradu procjene rizika od katastrofa i velikih nesreća za područje RH i JLP(R)S  („Narodne novine“  broj 65/16), kao i temeljem članka 3. i 9. Smjernica Smjernicama za izradu procjene rizika od velikih nesreća za područje Dubrovačko-neretvanske županije.

Članak 7.
	Stručne i administrativno-tehničke poslove za potrebe Radne skupine obavljat će Jedinstveni upravni odjel Općine Mljet nadležan za poslove iz sustava civilne zaštite.

Članak 8.
	Općinski načelnik Općine Mljet dostavlja Prijedlog Procjene rizika od velikih nesreća za područje Općine Mljet Općinskom vijeću Općine Mljet radi donošenja.

Članak 9.
	Ova Odluka stupa na snagu danom donošenja i objavit će se u „Službenom glasniku Općine Mljet“ i na mrežnim stranicama Općine.

[bookmark: _Hlk200014720]	DOSTAVITI:						Općinski načelnik:
1. Članovi Radne skupine, 3x
2. Službeni glasnik					Đivo Market, dipl. ing.
3. Registar akata
4. Mrežna stranica
5. Pismohrana

